text: Vorbasse forgyldes
  24 marts 2017 kl. 18.54
  Verdens centrum er der, hvor vi selv bor. Alt andet er bare periferi. Sådan er det også i Vorbasse. Nu får byen 5,8 millioner kroner til byfornyelse. 
  
  Ved landevejen igennem Vorbasse ligger krigshavnen. Krigskibet kommer på plads til påske. Her ligger også flere af byens ældste huse. Nogle trænger til en kærlig hånd.
  Ole Gram, næstfmd., Lokalrådet, Vorbasse: "Fritidscentret kan opfriskes, det samme gælder flere områder i byen. Gennemfartsvejen er slidt, og vi vil gerne have flere aktiviteter, så vi kan udvikle byen."
  I Vorbasse bor der 1300 borgere. Nu får de og byen 5,8 millioner kroner til byfornyelse.
  Endnu er det ikke besluttet, hvad pengene skal gå til. Men der er allerede mange planer - også væk fra hovedvejen. 
  - Fritidscentret og flere områder i byen kan opfriskes,  gennemfartsvejen er slidt, og vi vil gerne have flere aktiviteter, så vi kan udvikle byen, siger Ole Gram, der er næstformand i Lokalrådet i byen. 
  Borgerne i Vorbasse er meget aktive - de er medlemmer af flere end 60 foreninger, og også her er der mulighed for at bevilge penge til flere aktiviteter. 
  Udviklingspengene kommer både fra Billund Kommune og Trafik- Bygge- og Boligministeriet.
  